Pæling vikunnar

Á næstum því hverju kvöldi, þegar ég leggst til svefns, stend ég mig að því að muna skyndilega eftir símtalinu sem ég ætlaði að hringja þann daginn, en aldrei var hringt eða dyrnar sem ég ætlaði að banka á en gerði ekki.

Fólk sem mér þykir undurvænt um sem ég ætlaði að heyra í til að þakka fyrir síðast, segja hversu vel ég skemmti mér í afmælinu eða hvað spallið yfir rauðvínsglasinu eða kaffibollanum hefði verið yndislegt og kærkomið. Eða bara til að segja: hvað gerðir þú í dag?

Undurfljótt verður þessi dagur sem símtólinu var ekki lyft, að viku. Vikan að mánuðum...

Kannist þið við þetta?

Í mínu starfi hangir símtæki á eyranu á mér allan daginn. Ég viðurkenni að oft á tíðum, þegar heim er komið, búið að fæða alla, skamma og knúsa eftir því sem við á, og henda í bælið, þá er það síðasta sem mig langar að gera er að bera símtæki upp að eyranu. Fyrir utan það að Bretinn þarf stundum örlitla athygli. Hann er svo sem ekki kröfuharður en einhvern tíma verðum við að hafa til að tala saman án þess að það sé yfir litla hausa og lítil blakandi eyru.

Æi tíminn bara flýgur áfram og ég vildi svo gjarnan vera í mun nánara sambandi við allt þetta fólk sem ég elska og á fortíð með á einn eða annan hátt.

Vinnum við ekki of mikið krakkar? ha? Er ekki mun algengara að við lifum til að vinna í stað þess að vinna til að lifa?

Alveg eins og ég gera of mikið af því að lifa til að éta í stað þess að éta til að lifa.

Ég þarf að komast á námskeið í forgangsröðun. Er það til?

Fyrri ummæli:
Svakalega kannast ég vel við þetta! Eru haldin námskeið í forgangsröðun? Við þangað!

ójá ég kannast sko við þetta.... samt er ég alltaf í símanum hringi bara í mín föstu númer og kem mér aldrei í hin!!! eins með hurðarnar það er bara svona föst heimili "örfá" sem ég afreka þessa daganna..... svo við tölum ekki um öll verkefnin sem ég ætla mér að framkvæma hér heima og afreka ekkert!!!

||

Þarf ekki námzkeið til, maður/kona bara breytir þessu & kemst að því að það virkar, því allir ómissandi hlutirnir í því daglega basli eru &#39;zmotterí&#39; & auðleysanlegir á minni tíma, ergó því meiri tími fyrir það & þá sem að skipta máli.

Jú, reyndar, & svo hjálpar til að búa í ~zweid~...

||

Ég man þegar að ég var stelpa þá var farið í heimsókn til ættingja og vina einu sinni til tvisvar í viku. Tímarnir breytast og fólkið með. Eða er það: Fólkið breytist og tímarnir með....

||

vinnum of mikið á kostnað barnana okkar - allt of lítill tími sem við höfum/fáum fyrir börnin.

||

Forgangsröðun 101

||

segi sama og Edda... algjörlega.

||

Að forgangsraða hljómar mjög fallega í mínum huga. Ég er hins vegar vinnandi 12-13 tíma á dag (í vinnunni og svo "aukavinnu"), svo er ég byrjaður í fjarnámi og sef í 5-6 tíma helst. Þetta skilur ekki eftir mikinn tíma fyrir familíuna, en ég vonast til þess að þetta verði betra ... einhvern tíma ... vonandi.

||

Æi þarna fékk ég smá klípu. Vert að huga að þessu.

||

Ég nenni ekki á svona námskeið það er of seint.

Búin að klúðra öllu sem hefur með forgang að gera fyrir lögnu.

Núna halla ég mér aftur á bak í sófanum og nýt afrakstursins.

Have I told you......?

Ummæli:
Eins og skrifað af mínum fingrum ;)

Verkefni: Samþykki
Merking: Já